《大江东去 扈跸渡河日，进呈御览》
明代·夏言

九曲黄河，毕竟是天上，人间何物。西出昆仑东到海，直走更无物壁。

喷薄三门，奔腾积石，浪卷巴山雪。长江万里，乾坤两派雄杰。

亲随大驾南巡，龙舟凤舸，白日中流发。夹岸旌旗围铁骑，照水甲光明灭。

俯仰中原，遥瞻岱岳，一缕青如发。壮观盛事，己亥嘉靖三月。

作者简介：夏言（1482—1548），字公谨，汉族，江西贵溪人。明正德进士。初任兵科给事中，以正直敢言自负。世宗继位，疏陈武宗朝弊政，受帝赏识。裁汰亲军及京师卫队冗员三千二百人，出按皇族庄田，悉夺还民产。豪迈强直，纵横辩博，受宠升至礼部尚书兼武英殿大学士入参机务，不久又擢为首辅。嘉靖二十七年议收复河套事，被至弃市死。其诗文宏整，又以词曲擅名。有《桂洲集》。